ai4bharat/Pralekha huggingface dataset:
राष्ट्रपती कार्यालय
राष्ट्रपतींच्या हस्ते सातव्या भारतीय जल सप्ताहाचे उद्घाटन
नवी दिल्ली, 1 नोव्हेंबर 2022
राष्ट्रपती द्रौपदी मुर्मु यांनी आज  उत्तर प्रदेशात ग्रेटर नोएडा येथे सातव्या भारतीय जल सप्ताहाचे उद्घाटन केले.
पाण्याशिवाय जीवनाची कल्पना करणे अशक्य आहे असे त्या यावेळी म्हणाल्या. भारतीय सभ्यतेमधे, पाणी केवळ जीवनातच नाही तर जीवनानंतरच्या प्रवासातही महत्त्वाचे आहे. म्हणूनच सर्व जलस्रोत पवित्र मानले जातात. मात्र सध्याची परिस्थिती चिंताजनक आहे. वाढत्या लोकसंख्येमुळे आपल्या नद्या आणि जलाशयांची अवस्था बिकट होत चालली आहे, गावातील तलाव कोरडे पडत आहेत आणि अनेक स्थानिक नद्या नामशेष झाल्या आहेत. शेती आणि उद्योगांमध्ये पाण्याच्या वापराचा अतिरेक होत आहे. पृथ्वीवरील पर्यावरणाचा समतोल बिघडत चालला आहे, हवामानाचे स्वरूप बदलत आहे आणि अवकाळी अतिवृष्टी सामान्य झाली आहे. अशा परिस्थितीत पाण्याच्या व्यवस्थापनावर चर्चा करणे हे अत्यंत स्तुत्य पाऊल आहे असे राष्ट्रपती म्हणाल्या.
पाण्याचा प्रश्न केवळ भारतासाठीच नाही तर संपूर्ण जगासाठी महत्वाचा आहे. ही समस्या राष्ट्रीय सुरक्षेशीही संबंधित आहे, कारण उपलब्ध गोड्या पाण्याचा मोठा साठा दोन किंवा अधिक देशांमध्ये विभागलेला आहे. त्यामुळे एकत्रित जलस्रोतच्या मुद्यावर आंतरराष्ट्रीय सहकार्य आवश्यक आहे असे त्या म्हणाल्या. डेन्मार्क, फिनलंड, जर्मनी, इस्रायल आणि युरोपियन संघ, सातव्या भारतीय जल सप्ताहात सहभागी होत असल्याबद्दल राष्ट्रपतींनी आनंद व्यक्त केला. या मंचावर विचार आणि तंत्रज्ञानाच्या देवाणघेवाणीचा सर्वांना फायदा होईल, असा विश्वासही त्यांनी व्यक्त केला.
शेतीसाठीही पाणी प्रमुख स्त्रोत आहे. एका अंदाजानुसार, आपल्या देशातील सुमारे 80 टक्के जलस्रोत हा शेतीसाठी वापरला जातो. त्यामुळे जलसंधारणासाठी सिंचनामधे पाण्याचा योग्य वापर आणि व्यवस्थापन करणे अत्यंत गरजेचे आहे असे राष्ट्रपतींनी सांगितले. 'पंतप्रधान कृषी सिंचन योजना' या क्षेत्रातील एक मोठा उपक्रम आहे. देशातील सिंचन क्षेत्र वाढवण्यासाठी ही देशव्यापी योजना राबवण्यात येत आहे. जलसंधारणाच्या उद्दिष्टांच्या अनुषंगाने, या योजनेत " थेंबाथेंबात अधिक पिक" याची खातरजमा करण्यासाठी सुस्पष्ट सिंचन आणि पाणी बचत तंत्रज्ञानाचा अवलंब करण्याचा विचार केला आहे असे त्या म्हणाल्या.
राष्ट्रपतींचे भाषण पाहण्यासाठी कृपया येथे क्लिक करा.
S.Patil/V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 156
भारताने कोविड-19 चाचण्यांचा नवा विक्रम प्रस्थापित केला आहे. एका दिवसात सुमारे 9 लाख  चाचण्या केल्या असून एका दिवसात केलेल्या आजवरच्या या सर्वात अधिक चाचण्या आहेत. यामुळे, आजपर्यंत करण्यात आलेल्या चाचण्यांची संख्या 3,09,41,264 इतकी झाली आहे.
चाचण्यांची संख्या वाढत असल्यामुळे, रुग्ण पॉझिटिव्ह होण्याचा दर, 8.81% टक्के इतका कमी राहिला आहे, गेल्या आठवड्यात राष्ट्रीय सरासरी दर 8.84%.इतका होता.
भारतात गेल्या चोवीस तासात, कोविडचे 57,584 रुग्ण बरे झाले असून हा ही नवा विक्रम आहे. याच काळात, देशात 55,079 नवे रुग्ण आढळले आहेत. आता अधिकाधिक रुग्ण बरे होत असल्यामुळे आणि त्याना उपचारानंतर सुट्टी दिली जात असल्याने, आतापर्यंत एकूण बरे झालेल्या रुग्णांची संख्या 19 लाखांच्या वर  पोहोचली आहे. यामुळे, बरे झालेल्या रुग्णांची संख्या आणि सक्रीय रुग्णांची संख्या यातील तफावत 13 लाखांच्याही . पुढे गेली आहे.
दररोज बरे होणाऱ्या रुग्णांची संख्या वाढत असल्यामुळे, रुग्ण बरे होण्याचा दर आता 73.18% टक्के इतका झाला आहे आणि कोविडचा मृत्यूदर 1.92% टक्यांपर्यंत कमी झाला आहे. केंद्र आणि राज्ये/केंद्रशासित प्रदेशातील सरकारांच्या एकत्रित प्रयत्नामुळे तसेच केंद्र सरकारच्या टेस्ट, ट्रॅक, ट्रीट धोरणामुळे 30 राज्ये आणि केंद्रशासित प्रदेशांमध्ये CFR चा दर राष्ट्रीय सरासरी दरांपेक्षा कमी आहे. आक्रमक चाचण्यांमुळे लवकरात लवकर रुग्ण शोधणे आणि पॉझिटिव्ह रुग्णांना योग्य वेळी अलगीकरणात ठेवता आले. त्याशिवाय, गंभीर रूग्णांवर प्रभावी उपचार पद्धतीचा वापर केल्यामुळे,रुग्णांचा मृत्यूदर देखील कमी झाला आहे.
सध्या देशात एकून सक्रीय रुग्णांची संख्या 6,73,166 इतकी असून एकून पॉझिटिव्ह रुग्णांच्या संख्येच्या तुलनेत हा दर 24.91% इतका आहे. देशात कोविडची रुग्णसंख्या सातत्याने कमी होत असल्याचेच या आकड्यांवरुन सिध्द झाले आहे.
देशभरात कोविडच्या चाचण्यांसाठीच्या प्रयोगशाळांमध्ये देखील सातत्याने वाढ होत आहे. सध्या देशात, एकूण 1476 प्रयोगशाळांमध्ये कोविडच्या चाचण्या होत आहेत. त्यापैकी 971 प्रयोगशाळा सरकारी तर 505 प्रयोगशाळा खाजगी आहेत.
यात,
• रियल टाईम RT PCR आधारित चाचणी प्रयोगशाळा: 755 
• TrueNat आधारित चाचणी प्रयोगशाळा: 604 
• CBNAAT आधारित चाचणी प्रयोगशाळा : 117 
कोविड19 संदर्भात कुठलीही अधिकृत आणि ताजी आकडेवारी/माहिती हवी असल्यास, तसेच काही मार्गदर्शक तत्वे अथवा सूचना बघायच्या असल्यास, कृपया खालील संकेतस्थळाला भेट द्यावी : https://www.mohfw.gov.in/ .
तांत्रिक गोष्टींच्या माहितीसाठी संपर्क साधायचा असल्यास, या ईमेल आय डी वर साधावा: technicalquery.covid19[at]gov[dot]in आणि इतर शंका/समस्यांसाठी ईमेल आयडी- ncov2019[at]gov[dot]in .
कोविड 19 संदर्भात इतर माहितीसाठी दूरध्वनी क्रमांक : +91-11-23978046 or 1075 . सर्व राज्ये आणि केंद्रशासित प्रदेशांच्या हेल्पलाईन्सची यादी सोबत जोडली आहे. https://www.mohfw.gov.in/pdf/coronvavirushelplinenumber.pdf .
आयुष मंत्रालय
आंतरराष्ट्रीय योग दिनाच्या उलटगणनेचा 76 वा दिवस
6 एप्रिल 23 रोजी पुण्यातील येवलेवाडी स्थित निसर्ग ग्राम येथे योग प्रात्यक्षिकांचे आयोजन
पुणे, 3 एप्रिल 2023
आपल्याला माहिती आहेच, पंतप्रधान नरेंद्र मोदी यांच्या पुढाकाराने, संयुक्त राष्ट्र आमसभेने 2014 मध्ये 21 जून हा आंतरराष्ट्रीय योग दिन म्हणून घोषित करण्याचा ऐतिहासिक निर्णय घेतला. योगाभ्यास हा आपल्या सांस्कृतिक आणि अध्यात्मिक वारशाचा अविभाज्य भाग असल्यामुळे योगाला जगभरात मिळालेली मान्यता ही आपल्या देशासाठी अभिमानाची बाब आहे. योगाभ्यास हे निरोगी जीवन जगण्यासाठी एक प्राचीन शास्त्र आहे आणि दैनंदिन जीवनात त्याचा अवलंब करून आपले जीवन सोपे आणि सुलभ बनवता येते. मानवी जीवनाशी संबंधित सर्व मानसिक, भावनिक, आध्यात्मिक आणि शारीरिक पैलूंवर ते कार्यक्षमतेने काम करते . योग म्हणजे अध्यात्मिक स्तरावर जोडले जाणे म्हणजेच वैयक्तिक जाणिवेचे वैश्विक जाणिवेशी मिलन आहे.
आयुष मंत्रालयाच्या निर्देशानुसार, यावर्षी 6 एप्रिल रोजी आंतरराष्ट्रीय योग दिनाच्या उलटगणनेचा 76 वा दिवस आहे. या दिवशी पुण्यातील येवलेवाडी स्थित निसर्ग ग्राम येथे केंद्रीय संचार विभाग, महाराष्ट्र आणि गोवा प्रदेश, माहिती आणि प्रसारण मंत्रालय, भारत सरकार यांनी संयुक्तपणे सामूहिक योग प्रात्यक्षिकाचे आयोजन केले आहे. सकाळी 7.00 वाजता आयुष मंत्रालयाच्या मानक प्रोटोकॉलनुसार सामूहिक योग प्रात्यक्षिकाने कार्यक्रमाची सुरुवात होईल.
यंदा आंतरराष्ट्रीय भरड धान्य वर्षाच्या निमित्ताने सर्व सहभागींना एनआयएन कडून भरड धान्यापासून तयार केलेला नाश्ता मोफत दिला जाणार आहे. हा कार्यक्रम सर्वांसाठी खुला असून विनामूल्य आहे. सर्व वयोगटातील लोक यात सहभागी होऊ शकतात आणि योगाभ्यासाचा आनंद घेऊ शकतात. 6 एप्रिल 2023 रोजी आंतरराष्ट्रीय योग दिनाच्या उलटगणनेचा 76 वा दिवस तुमच्या कुटुंबीयांसह आणि मित्रांसोबत निसर्ग-ग्राम ,बंदोरवाला कुष्ठरोग केंद्राच्या मागे, येवलेवाडी, पुणे येथे सामूहिक योग प्रात्यक्षिकात साजरा करा.PIB Pune | M.Iyengar/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 75
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 135.99 कोटी मात्रांचा टप्पा केला पार
गेल्या 24 तासात 70 लाख मात्रांचे लसीकरण
रुग्ण बरे होण्याचा दर सध्या 98.38%, मार्च 2020 पासूनचा सर्वाधिक दर
गेल्या 24 तासात 7,447 नव्या कोरोना रुग्णांची नोंद.
भारतातील उपचाराधीन रुग्णांची सध्याची संख्या 86,415
साप्ताहिक पॉझिटिव्हिटी दर  गेले 33 दिवस 1% पेक्षा कमी
गेल्या 24 तासात 70,46,805 मात्रांचे कोविड-19 प्रतिबंधक लसीकरण झाल्याने भारताने 135.99  कोटी मात्रांचा टप्पा पार केला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार,1,42,79,769 लसीकरण सत्रांच्या माध्यमातून या मात्रा देण्यात आल्या आहेत.
आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
HCWs
|
|
1st Dose
|
|
1,03,85,958
|
|
2nd Dose
|
|
96,29,532
|
|
FLWs
|
|
1st Dose
|
|
1,83,83,666
|
|
2nd Dose
|
|
1,67,42,999
|
|
Age Group 18-44 years
|
|
1st Dose
|
|
48,38,74,667
|
|
2nd Dose
|
|
28,50,59,645
|
|
Age Group 45-59 years
|
|
1st Dose
|
|
19,08,70,116
|
|
2nd Dose
|
|
13,75,94,350
|
|
Over 60 years
|
|
1st Dose
|
|
11,92,84,012
|
|
2nd Dose
|
|
8,81,71,322
|
|
Total
|
|
1,35,99,96,267
गेल्या 24 तासांत 7,886 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 3,41,62,765 झाली आहे.
परिणामी, भारतात रुग्ण बरे होण्याचा दर 98.38% झाला आहे. मार्च 2020 पासूनचा हा सर्वाधिक दर आहे.
केंद्र आणि राज्य सरकार / केंद्रशासित प्रदेश यांच्या एकत्रित प्रयत्नांचा परिणाम म्हणून सलग 50 दिवसांपासून 15,000 पेक्षा कमी नव्या दैनंदिन रुग्णांची नोंद झाल्याचा कल कायम राहिला आहे.
गेल्या 24 तासात 7,447 नव्या कोरोना रुग्णांची नोंद झाली.
देशातील उपचाराधीन रुग्णांची संख्या सध्या 86,415 आहे. देशातील आतापर्यंतच्या एकूण बाधित रुग्णसंख्येच्या ती 0.25% आहे. मार्च 2020 पासूनचे हे सर्वात कमी प्रमाण आहे.
देशभरात चाचण्यांची क्षमता वाढवली जात आहे. गेल्या 24 तासांमध्ये एकूण 12,59,952 चाचण्या करण्यात आल्या. भारताने आतापर्यंत एकूण 66.15  कोटींहून अधिक चाचण्या केल्या आहेत.
देशभरात चाचणी क्षमता वाढवण्यात आली असताना, साप्ताहिक पॉझिटिव्हिटी दर सध्या 0.63% असून गेल्या 33 दिवसांपासून हा दर 1% पेक्षा कमी राहिला आहे. दैनंदिन पॉझिटिव्हिटी दर 0.59% असून गेले 74 दिवस हा दर 2 % पेक्षा कमी आहे आणि गेले सलग 109 दिवस हा दर 3% पेक्षा कमी आहे.
आरोग्य आणि कुटुंब कल्याण मंत्रालय
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 134 कोटी 61 लाखांहून अधिक मात्रा देण्याचे काम पूर्ण
गेल्या 24 तासांत, कोविड-19 प्रतिबंधक लसीच्या 68 लाखांहून अधिक मात्रा देण्यात आल्या
देशातील रोगमुक्ती दर सध्या 98.38% असून हा मार्च 2020 पासूनचा उच्चांकी दर आहे
गेल्या 24 तासांत देशात 6,984 नव्या कोरोना बाधित रुग्णांची नोंद
भारतातील सध्याची कोविड सक्रीय रुग्णसंख्या 87,562
साप्ताहिक पॉझिटीव्हिटी दर  गेले 31 दिवस हा दर 1% हून कमी आहे
नवी दिल्ली 15 डिसेंबर 2021
गेल्या 24 तासांच्या कालावधीत, कोविड प्रतिबंधक लसीच्या 68,89,025 मात्रा देण्यात आल्यामुळे, आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, भारताच्या कोविड प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 134 कोटी 61 लाखांचा  टप्पा ओलांडला आहे. देशभरात 1,41,10,887 सत्रांच्या आयोजनातून हे उद्दिष्ट साध्य करण्यात आले.
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, नागरिकांना आतापर्यंत देण्यात आलेल्या कोविड प्रतिबंधक लसीच्या मात्रांची गटनिहाय विभागणी पुढीलप्रमाणे आहे
|
|
HCWs
|
|
1st Dose
|
|
1,03,85,790
|
|
2nd Dose
|
|
96,15,068
|
|
FLWs
|
|
1st Dose
|
|
1,83,83,347
|
|
2nd Dose
|
|
1,67,16,936
|
|
Age Group 18-44 years
|
|
1st Dose
|
|
48,14,22,451
|
|
2nd Dose
|
|
27,76,64,395
|
|
Age Group 45-59 years
|
|
1st Dose
|
|
19,03,00,963
|
|
2nd Dose
|
|
13,55,74,432
|
|
Over 60 years
|
|
1st Dose
|
|
11,89,49,012
|
|
2nd Dose
|
|
8,71,02,089
|
|
Total
|
|
1,34,61,14,483
गेल्या 24 तासांत 8,168 रुग्ण कोविड आजारातून बरे झाल्यामुळे, देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 3,41,46,931झाली आहे.
परिणामी, भारतातील रोगमुक्ती दर 98.38% झाला असून हा मार्च 2020 पासूनचा उच्चांकी दर आहे.
केंद्र सरकार तसेच राज्ये आणि केंद्रशासित प्रदेश सरकारे यांच्या शाश्वत आणि सह्योगात्मक प्रयत्नांमुळे, रोज नोंदल्या जाणाऱ्या नव्या कोविड बाधितांची संख्या 15,000 हून कमी असण्याचा कल आता गेले सलग 48 दिवस कायम आहे.
गेल्या 24 तासांत, 6,984 नव्या कोविड ग्रस्त रुग्णांची नोंद झाली.
भारतातील कोविड सक्रीय रुग्णसंख्या सध्या 87,562 इतकी आहे. देशात सध्या कोविड सक्रीय असलेल्या रुग्णांचे प्रमाण आतापर्यंतच्या एकूण कोविड बाधितांच्या संख्येच्या 0.25% असून मार्च 2020 पासूनचे हे सर्वात कमी प्रमाण आहे.
कोविड संसर्ग तपासणी चाचण्या करण्याच्या क्षमतेचा विस्तार करण्याचे काम देशभरात सुरु आहे. गेल्या 24 तासांत देशात एकूण 11,84,883 चाचण्या करण्यात आल्या. देशात आतापर्यंत एकंदर 65 कोटी 88 लाखांहून अधिक  चाचण्या करण्यात आल्या आहेत.
देशभरात कोविड संसर्ग तपासणी चाचण्या करण्याची क्षमता वाढविली जात असतानाच, देशातील साप्ताहिक पॉझिटीव्हिटी दर सध्या 0.67% असून गेले 31 दिवस हा दर 1%हून कमी राहिला आहे. दैनंदिन पॉझिटीव्हिटी दर आज 0.59% इतका आहे. दैनंदिन पॉझिटीव्हिटी दर गेले सलग 72 दिवस 2% हून कमी आणि गेले सलग 107 दिवस 3% हून कमी राहिला आहे.
रेल्वे मंत्रालय
केंद्रीय मंत्री श्रीमती दर्शना जरदोश यांनी आज मुंबई-अहमदाबाद अतिजलद रेल्वे मार्गाच्या सूरत ते वापी दरम्यानच्या कामाचा घेतला आढावा
नवी दिल्ली, 17 फेब्रुवारी 2022
केंद्रीय रेल्वे आणि वस्त्रोद्योग राज्यमंत्री दर्शना जरदोश यांनी आज मुंबई-अहमदाबाद अतिजलद रेल्वे मार्गिकेच्या  सूरत आणि वापी दरम्यानच्या बांधकामांचा प्रकल्पस्थळी जाऊन आढावा घेतला.
जरदोश यांनी नवसारी जिल्ह्यातील पडघा गावातल्या चे 243 मधील कास्टिंग यार्ड पासून आपल्या दौऱ्याची सुरुवात केली. त्यावेळी, 242 P42 आणि P23 या कास्टिंग साठी तयार केलेल्या कामांचा आढावा घेतला.
दौऱ्याच्या दुसऱ्या टप्पात, त्यांनी कास्टिंग यार्ड  इथल्या चेसिस 238 चा आढावा घेतला. त्यांनी तिथे, 1100 टी आणि पूलाच्या पायाच्या बांधकामाचा आढावा घेतला.
त्यानंतर, कास्टिंग यार्ड 232  इथे संपूर्ण ग्रीन्डरचा आढावा घेतला. तसेच वलसाड जिल्हयात तयार स्टील प्लांट, स्टीलचे स्वयंचलित कटींग आणि रिंग तयार करणे,चेसिस 197 ते 195 विद्युत पीयर्सच्या कामांचा त्यांनी आढावा घेतला.
दौऱ्याच्या शेवटच्या टप्प्यात, त्यांनी दमण गंगा नदीकिनारी जाऊन, नदीवर बांधल्या जात असलेल्या पूलाच्या पायाच्या कामाचा आढावा घेतला.
अतिरिक्त माहिती :
मुंबई-अहमदाबाद अतिजलद रेल्वे मार्गाच्या बांधकाम कामांची काही ठळक वैशिष्ट्ये :
- गुजरात राज्यात , 100% सिव्हिल बांधकाम निविदा भारतीय कंत्राटदारांना देण्यात आल्या आहेत.
- 98.6% जमीनीचे भूसंपादन झाले आहे, आणि संपूर्ण 352 किमीच्या कामाचे बांधकाम पूर्ण झाले आहे.
- गुजरात राज्यात, , 98.6% जमीन संपादित करण्यात आली आहे आणि संपूर्ण 352 किमीचे बांधकाम सुरु झाले आहे. महाराष्ट्रात, 62% भूसंपादन झाले आहे.
- स्तंभ, पाया, पियर्स, पियर्स कॅप्स, कास्टिंग आणि विद्युत तसेच स्थानकांसाठीच्या ग्रीन्डर साठीचे खोदकाम सुरु झाले आहे. गुजरातमधील आठही जिल्ह्यात हे काम सुरु आहे.
- 352 किमी पैकी, 325 किमीच्या मार्गाचे भू-तांत्रिक सर्वेक्षण काम पूर्ण झाले आहे.
- भू तांत्रिक सर्वेक्षण पूर्ण करण्यासाठी, सूरत इथे एशियातील सर्वात मोठी भू-तंत्रज्ञान प्रयोगशाळा विकसित करण्यात आली आहे.
- 110 किमी मार्गावर पाइल्स, पाइल्स कॅप्स, मुक्त पाया, विहीरीचा पाया, पियर्स आणि पीयर्स कॅप्स चे बांधकाम सुरु आहे.
- 352 किमीपैकी, 81 किमीवरील पाईलीगचे कां पूर्ण झाले आहे तर 30 किमीवर पाया पूर्ण झाला असून 20 किमी अंतरावरील पीयरचे काम पूर्ण झाले आहे.
S.Thakur/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 198
पंतप्रधान कार्यालय
संयुक्त राष्ट्र आम सभेच्या पार्श्वभूमीवर पंतप्रधानांनी घेतली सायप्रसच्या राष्ट्रपतींची भेट
नवी दिल्ली, 26 सप्टेंबर 2019
संयुक्त राष्ट्र आम सभेच्या पार्श्वभूमीवर पंतप्रधान नरेंद्र मोदी यांनी सायप्रसचे राष्ट्रपती निकोस ॲनास्टॅसिॲडीस यांची भेट घेतली.
सायप्रसच्या राष्ट्रपतींच्या सप्टेंबर 2018 मधील भारत दौऱ्याच्या अनुषंगाने दोन्ही नेत्यांनी द्विपक्षीय संबंधांच्या व्यापक पैलुंबाबत चर्चा केली.
2018-19 मध्ये द्विपक्षीय व्यापार 464 दशलक्ष अमेरिकन डॉलर्स इतका होता. दोन्ही देशांची अर्थ व्यवस्थेची क्षमता आणि सामर्थ्य लक्षात घेता द्विपक्षीय व्यापार आणि गुंतवणुकीत वाढ करण्याची गरज असल्यावर दोन्ही नेत्यांनी भर दिला.
संयुक्त राष्ट्र सुरक्षा परिषदेत भारताच्या स्थायी सदस्यत्वाच्या उमेदवारीला पाठिंबा दिल्याबद्दल पंतप्रधानांनी सायप्रस सरकारचे आभार मानले. सायप्रसचे स्वातंत्र्य, सार्वभौमित्व, प्रांतिय अखंडता आणि एकतेसाठी भारताचा कायम पाठिंबा असल्याचा त्यांनी पुनरुच्चार केला.
आंतरराष्ट्रीय दहशतवादाच्या मुद्यासह प्रादेशिक आणि आंतरराष्ट्रीय महत्वाच्या मुद्यांवर त्यांनी चर्चा केली. पंतप्रधान मोदी यांनी सायप्रसच्या राष्ट्रपतींना आंतरराष्ट्रीय सौर आघाडीत सहभागी होण्याचे निमंत्रण दिले.
B.Gokhale/S.Kane/D.Rane
(Visitor Counter : 57
कार्मिक, सार्वजनिक तक्रार आणि निवृत्ती वेतन मंत्रालय
मागील वर्षाच्या याच कालावधीच्या तुलनेत कोविड कालावधीत आरटीआय निपटाऱ्याचा दर अधिक होताः डॉ. जितेंद्र सिंह
नवी दिल्ली, 13 ऑक्टोबर 2020
केंद्रीय ईशान्य प्रदेश विकास राज्यमंत्री , पंतप्रधान कार्यालय , कार्मिक, सार्वजनिक तक्रारी, निवृत्तीवेतन , अणुऊर्जा आणि अंतराळ राज्यमंत्री डॉ जितेंद्र सिंह यांनी आज सांगितले की, मागील वर्षाच्या याच कालावधीच्या तुलनेत गेल्या सहा महिन्यांच्या कोविड कालावधीत माहितीचा अधिकार  अर्जाचा निपटाऱ्याचा दर जास्त नोंदवण्यात आला आहे.
12 ऑक्टोबर 2005 रोजी अस्तित्त्वात आलेल्या माहितीचा अधिकार कायद्याच्या 15 वर्षांच्या पूर्ततेबद्दल माहिती देताना डॉ. जितेंद्र सिंह यांनी आकडेवारी दिली. 2019-20 या आर्थिक वर्षात मार्च ते सप्टेंबर या कालावधीत 76.49%माहिती अधिकार अर्जाचा निपटारा झाला. तर 2020-21या आर्थिक वर्षात समकालावधीत म्हणजे मार्च ते सप्टेंबर या कालावधीत हा दर वाढून 93.98 % वर गेला. ते म्हणाले कि गेल्या वर्षात याच कालावधीत एकूण 11716 नोंदणीकृत प्रकरणांपैकी 8962 प्रकरणे निकाली निघाली होती, यंदा एकूण 8528 पैकी 8015 प्रकरणे निकाली काढण्यात आली.
लॉकडाऊन कालावधीतही केंद्रीय माहिती आयोगाने मोठ्या प्रमाणावर काम केले आहे आणि महामारीची आव्हाने असूनही ई-ऑफिसचा व्यापक वापर आणि आयोगातील सुनावणी सुलभ करण्यासाठी तंत्रज्ञानाच्या साधनांचा वापर केल्यामुळे प्रकरणांचा जास्त निपटारा शक्य झाला. सुनावणी सुलभपणे पार पाडण्यासाठी आणि अपील करणारे व उत्तर देणारे अशा दोघांचा सहभाग सुलभ करण्यासाठी माहिती आयोगाने ऑडिओ आणि व्हिडिओ सुनावणीची मदत घेण्याचे सुनिश्चित केले. अशाप्रकारे, आयोगाने प्रकरणे निकाली काढली.
बैठकीत असे आढळून आले की, वारंवार केले जाणारे माहिती अधिकार अर्ज, वैयक्तिक तक्रारींशी संबंधित समस्या यामुळे माहिती अधिकार आणि अपीलची वाढती संख्या यासारख्या आव्हानांचा सामना करत आरटीआय कायद्याने पारदर्शकता आणि सर्वसामान्यांना माहिती उपलब्ध करून देण्यात मोठा हातभार लावला आहे.
माहिती अधिकार कायद्यातील तरतुदींच्या आकलनासाठी माहिती आयोग वेळोवेळी आरटीआय कार्यकर्ते, सामान्य जनता आणि सीपीआयओ आणि प्रथम अपील अधिकाऱ्यांबरोबर संवाद साधण्यासाठी चर्चासत्र, कार्यशाळा आणि वार्षिक परिषदांचे आयोजन करते. या प्रतिसाद यंत्रणेद्वारे सर्व हितधारकांमध्ये गुणात्मक सुधारणा घडवून आणल्या आहेत. महामारी काळात प्रकरणे निकाली काढण्यासाठी आयोगाला पुढे जाण्यासाठी मदत करण्यासाठी आरटीआय कार्यकर्ते आणि माजी सीआयसी / आयसीसह हितधारकांबरोबर व्हिडिओ बैठका घेण्यात आल्या.
माहिती अधिकार कायद्याची अंमलबजावणी आणखी मजबूत आणि सुरळीत करण्यासाठी लवकरच चर्चसत्र / वेबिनार / कार्यशाळा घेण्याबाबतची शक्यता आयोगाने विचारात घेतली आहे.
B.Gokhale/S.Kane/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 139
वाणिज्य आणि उदयोग मंत्रालय
सेवा निर्यात प्रोत्साहन परिषदेकडून कान्स इथे भारताचा बौद्धीक संपदा मार्गदर्शक सूची सादर
नवी दिल्ली, 16 ऑक्टोबर 2019
सेवा निर्यातीला प्रोत्साहन देण्यासाठी निर्मात्याची सृजनशीलता आणि कल्पकता यासंदर्भातल्या उल्लंघनापासून सुरक्षितता देण्यासाठी सरकार कटिबद्ध असलयाचे वाणिज्य सचिव अनुप वाधवान यांनी या उद्योग क्षेत्राला दिलेल्या संदेशात म्हटले आहे.
सेवा निर्यात प्रोत्साहन परिषदेने मिपकॉम 2019 मधे कान्स इथे भारताचा बौद्धीक संपदा मार्गदर्शक सादर केला. त्यात सचिवांनी हा संदेश दिला आहे.
160 देशात प्रसिद्ध असलेल्या साठपेक्षा अधिक भारतीय बौद्धीक संपदांची यात सूची आहे. माध्यम आणि मनोरंजन क्षेत्रात बौद्धीक संपदा ही त्याच्या निर्मात्यासाठी सर्वात मोठी संपत्ती आहे. उद्योगाच्या भावी विकासाचा केंद्रबिंदू या दृष्टीने बौद्धीक संपदा अधिकारांचे महत्व असल्याचेही त्यांनी म्हटले आहे.
SEPC India@Sepc_India
@Sepc_India has brought out the India IP Guide at Cannes in #MIPCOM2019 for the #Media & #Entertainment Industry. The guide features a catalogue of over 60 Indian IPs, popular in over 160 countries.http://www.servicesepc.org @Indian_Embassy @FranceinIndia @AFP @mip @Mipcom_inside
9
6:14 PM - Oct 15, 2019
Twitter Ads info and privacy
See SEPC India's other Tweets
M.Chopade/N.Chitale/D.Rane
(Visitor Counter : 50
मंत्रिमंडळ
भारतीय वैद्यकीय संशोधन परिषद  आणि अमेरिकेच्या आरोग्य आणि मानव सेवा विभागाच्या नॅशनल इन्स्टिट्यूट ऑफ ऍलर्जी अँड इन्फेक्शियस डिसीजेस , नॅशनल इन्स्टिट्यूट ऑफ हेल्थ यांच्यात स्वाक्षरी करण्यात आलेल्या सामंजस्य कराराला केंद्रीय मंत्रिमंडळाची मंजुरी
नवी दिल्ली, 9 मार्च 2022
पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रिमंडळाच्या बैठकीत भारतीय वैद्यकीय संशोधन परिषद आणि अमेरिकेच्या आरोग्य आणि मानव सेवा विभागाच्या नॅशनल इन्स्टिट्यूट ऑफ ऍलर्जी अँड इन्फेक्शियस डिसीजेस , नॅशनल इन्स्टिट्यूट ऑफ हेल्थ यांच्यात सप्टेंबर 2021 मध्ये स्वाक्षरी करण्यात आलेल्या सामंजस्य कराराबाबत माहिती देण्यात आली.
सामंजस्य कराराची उद्दिष्टे:
चेन्नई येथील आयसीएमआरच्या राष्ट्रीय क्षयरोग संशोधन संस्था  येथे मूलभूत, अनुवादात्मक आणि उपयोजित नाविन्यपूर्ण संशोधन, महामारीविज्ञान, औषध, अणु जीवशास्त्र, वैद्यकीय कीटकशास्त्र, रोगप्रतिकारशास्त्र, औषध, सूक्ष्मजीवशास्त्र आणि विषाणूशास्त्र पुरते मर्यादित न राहता उष्णकटिबंधीय संसर्गजन्य आणि ऍलर्जीक रोगांच्या प्रतिबंध, निदान आणि उपचारांच्या तंत्रांवर लक्ष केंद्रित करून सहकार्य केले जाईल.
क्षयरोग, परजीवी संसर्ग, एचआयव्ही/एड्स, ऍलर्जीक रोग, इतर उदयोन्मुख आणि पुन्हा उद्भवणारे आजार आणि अन्य रोगांसाठीच्या सहकार्याचा यात समावेश आहे.
आर्थिक भार :-
अमेरिका आणि भारत सरकार संसाधनांच्या उपलब्धतेनुसार या सामंजस्य करार अंतर्गत वित्तीय सहाय्य पुरवू शकतात. वैयक्तिक प्रकल्पांना मदत देण्यासाठी उभय देश सरकारी, बिगर -सरकारी, खाजगी क्षेत्र, फाउंडेशन आणि इतर स्त्रोतांकडून आवश्यक आणि नेहमीच्या आणि प्रचलित पद्धतीनुसार,अतिरिक्त निधी आणि सक्रिय सहभाग मिळवू शकतात,
रोजगार निर्मिती :-
भारतीय शास्त्रज्ञ/संशोधक/विद्यार्थ्यांना, नियमांनुसार, आयसीईआर कार्यक्रमातून निर्माण होणाऱ्या सहकार्यात्मक संशोधन प्रकल्पांतर्गत कंत्राटी/प्रकल्प म्हणून नियुक्त केल्यामुळे त्यांना क्षयरोग आणि इतर क्षेत्रातील विविध तंत्रे/कौशल्य विकास शिकण्यात आणि क्षमता निर्माण करण्यास मदत मिळेल.
पार्श्वभूमी :-
चेन्नईमध्ये इंटरनॅशनल सेंटर फॉर एक्सलन्स इन रिसर्च  च्या स्थापनेसाठी 2003 मध्ये भारत-अमेरिका संयुक्त निवेदनावर स्वाक्षरी करण्यात आली होती. त्याला 2008 मध्ये मुदतवाढ देण्यात आली आणि 2017 मध्ये पुन्हा नूतनीकरण करण्यात आले. आता सामंजस्य करार म्हणून नूतनीकरण करण्यात आले. इंटरनॅशनल सेंटर फॉर एक्सलन्स इन रिसर्च ICER चेन्नई येथे आहे आणि NIAID आणि ICMR च्या नॅशनल इन्स्टिट्यूट फॉर रिसर्च ऑन ट्युबरक्युलोसिस  यांच्यातील भागीदारी आहे.
N.Chitale/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
माहिती आणि प्रसारण मंत्रालय
68 व्या राष्ट्रीय चित्रपट पुरस्कार समारंभात राष्ट्रपती द्रौपदी मुर्मू यांनी प्रदान केले 2020 सालासाठीचे विविध श्रेणींमधील पुरस्कार
नवी दिल्ली, 30 सप्टेंबर 2022
राष्ट्रपती द्रौपदी मुर्मू यांनी आज नवी दिल्ली येथे झालेल्या 68 व्या राष्ट्रीय चित्रपट पुरस्कार समारंभात 2020 सालासाठीचे विविध श्रेणींमधील पुरस्कार प्रदान केले. यावेळी प्रतिष्ठेचा दादासाहेब फाळके पुरस्कार देखील प्रदान करण्यात आला. केंद्रीय माहिती आणि प्रसारण मंत्री अनुराग ठाकूर, केंद्रीय माहिती आणि प्रसारण राज्य मंत्री डॉ. एल. मुरुगन, माहिती आणि प्रसारण मंत्रालयाचे सचीव अपूर्व चंद्रा, निवड समितीचे अध्यक्ष आणि अन्य मान्यवर या कार्यक्रमाला उपस्थित होते.
यावेळी बोलताना राष्ट्रपतींनी दादासाहेब फाळके पुरस्कार प्राप्त आशा पारेख यांचे, चित्रपटसृष्टीसाठी त्यांनी दिलेल्या विशेष योगदानाबद्दल अभिनंदन केले आणि त्यांना प्रदान करण्यात आलेला हा पुरस्कार म्हणजे महिला सक्षमीकरणाची ओळख असल्याचे सांगितले.
सर्व कला प्रकारांमध्ये चित्रपटांचा प्रभाव सर्वाधिक असतो, असे नमूद करून राष्ट्रपती म्हणाल्या की चित्रपट हा केवळ एक उद्योग नाही तर आपल्या मूल्य प्रणालीची कलात्मक अभिव्यक्ती आहे. सिनेमा हे राष्ट्र उभारणीचे प्रभावी साधन देखील आहे.
राष्ट्रपती मुर्मू म्हणाल्या की देश स्वातंत्र्याचा अमृत महोत्सव साजरा करत असताना ज्ञात आणि अज्ञात स्वातंत्र्य योद्ध्यांच्या जीवनावरील फिल्मी आणि बिगर फिल्मी चित्रपटांचे भारतीय प्रेक्षक स्वागत करतील. समाजातील ऐक्य वाढवणारे, देशाच्या विकासाच्या गतीला चालना देणारे आणि पर्यावरणाचे रक्षण करण्याच्या प्रयत्नांना बळ देणाऱ्या चित्रपटांची निर्मिती व्हावी, अशी प्रेक्षकांची इच्छा असल्याचे त्या म्हणाल्या.
भारतीय सांगितला परदेशात मिळालेली ओळख अधोरेखित करताना राष्ट्रपती म्हणाल्या की जागतिक स्तरावर भारताच्या सुप्त शक्तीचा प्रसार करण्याचे हे उत्तम माध्यम आहे. आता आपल्या देशाच्या एका प्रदेशात बनवलेले चित्रपट अन्य प्रदेशांमध्ये देखील मोठी लोकप्रियता मिळवत आहेत. अशा पद्धतीने भारतीय सिनेमा सर्व देशवासीयांना एकाच सांस्कृतिक धाग्यात गुंफत आहे. या चित्रपट समुदायाचे भारतीय समाजासाठी मोठे योगदान आहे”, त्या म्हणाल्या.
कार्यक्रमाला संबोधित करताना अनुराग ठाकूर म्हणाले की सिनेमाने आपल्या देशाचा विवेक, समाज आणि संस्कृती धरून ठेवली आहे आणि घडवली आहे.
मंत्र्यांनी भारतीय चित्रपट कलाकारांना, महामारीच्या काळात त्यांनी दिलेल्या योगदानाचे श्रेय दिले आणि म्हणाले की कोविडचे भीषण वास्तव आणि जागतिक अर्थव्यवस्थेची नाजूक स्थिती, यामध्ये आपण दिलेले मनोरंजन आणि संदेश हाच आमच्यासाठी एकमेव आशेचा किरण ठरला.
ठाकूर यांनी, 4 बालकलाकारांना आज सर्वोत्कृष्ट बालकलाकाराचा पुरस्कार मिळाल्याबद्दल अतीव आनंद व्यक्त केला, तसेच दिव्यांग बाल कलाकार दिव्येश इंदुलकर आणि आणखी एका कलाकाराचा विशेष उल्लेख केला.
पुरस्कार समारंभात टेस्टीमनी ऑफ अॅना या चित्रपटाला सर्वोत्कृष्ट नॉन फिचर फिल्म पुरस्काराने तर सुराराई पोत्रू चित्रपटाला सर्वोत्कृष्ट फिचर फिल्म पुरस्काराने सन्मानित करण्यात आले. सुर्या आणि अजय देवगण यांना संयुक्तपणे सर्वोत्कृष्ट अभिनेत्याचा तर अपर्णा बालमुरली यांना सर्वोत्कृष्ट अभिनेत्रीचा पुरस्कार प्रदान करण्यात आला. तान्हाजी: द अनसंग वाॅरियर चित्रपटाला, परिपूर्ण मनोरंजन देणारा चित्रपट म्हणून सर्वोत्कृष्ट लोकप्रिय चित्रपट पुरस्कार प्रदान करण्यात आला. पुरस्कार विजेत्यांची संपूर्ण यादी येथे पाहता येईल.S.Kane/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 192